smcproject/ml-wiki-sentences huggingface dataset:
Carroll Graf Publishers, 2003.
ISBN 0-7867-1315-1 .
External links ഇന്റർനെറ്റ് മൂവി ഡാറ്റാബേസിൽ നിന്ന് ഹെയ്ംഗ് സോംനാംഗ് എൻഗോർ ഹെയ്ംഗ് സോംനാംഗ് എൻഗോർ at Find a Grave Haing Ngor Foundation website Yahoo! Biography CNN story on his death Los Angeles Times article on his murder
ഹെയ്കെ കാമർലിംഗ് ഓൺസ് ഇംഗ്ലീഷ് വിലാസം https://ml.wikipedia.org/wiki/Heike_Kamerlingh_Onnes
നോബൽ സമ്മാന ജേതാവായ ഒരു ഡച്ച് ഭൗതികശാസ്ത്രജ്ഞൻ ആയിരുന്നു ഹെയ്കെ കാമർലിംഗ് ഓൺസ് (ഡച്ച്: [ɔnəs]; 21 സെപ്റ്റംബർ 1853 - 21 ഫെബ്രുവരി 1926).
വസ്തുക്കളെ കേവല പൂജ്യത്തിനടുത്ത് തണുപ്പിക്കുമ്പോൾ അവ എങ്ങനെ പെരുമാറുന്നു എന്നു പഠിക്കാൻ അദ്ദേഹം ഹാംസൺ-ലിൻഡെ ചക്രം ഉപയോഗപ്പെടുത്തി.
ഹീലിയത്തിനെ ദ്രാവക രൂപത്തിലേക്ക് ആദ്യമായി മാറ്റിയത് അദ്ദേഹമായിരുന്നു.
സൂപ്പർ കണ്ടക്ടിവിറ്റിയുടെ കണ്ടുപിടിത്തത്തോടെ ലോകമറിയുന്ന ഈ ശാസ്ത്രജ്ഞൻ ക്രയോജനിക്സിനു പുതുമാനങ്ങൾ നൽകി.
ജീവചരിത്രം ലീഡൻ സർവ്വകലാശാല
1882 മുതൽ 1923 വരെ ഹെയ്കെ കാമർലിംഗ് ലീഡൻ സർവ്വകലാശാലയിലെ എക്സിപിരിമെന്റൽ ഫിസിക്സിൽ പ്രൊഫസറായി സേവനമനുഷ്ടിച്ചിരുന്നു.
1904 -ൽ അദ്ദേഹം ഒരു ക്രയോജനിക്സ് ലാബോറട്ടറി ആരംഭിച്ചു.
കാമർലിംഗ് ഓൺസ് ലാബോറട്ടറി എന്ന് ഇത് അറിയപ്പെട്ടു.
ഹീലിയത്തിന്റെ ദ്രവീകരണം
1908 ജൂലൈ 10 ന് ഹീലിയത്തിന്റെ ഊഷ്മാവ് 4.2k വരെ താഴ്ത്തി ആദ്യമായി ഹീലിയത്തെ ദ്രവീകരിച്ചു.
പിന്നീടത് 1.5kവരെ എത്തിച്ചു.
സൂപ്പർ കണ്ടക്ടിവിറ്റി
1911-ൽ കാമർലിംഗ് 4.2k ഊഷ്മാവിൽ ഖര മെർക്കുറി വയറിനെ ദ്രവീകരിച്ച ഹീലിയത്തിൽ മുക്കിയപ്പോൾ മെർക്കുറിയുടെ വൈദ്യൂതപ്രതിരോധം ഇല്ലാതാകുന്നതായി കണ്ടെത്തി.
തുടർന്ന് ടിന്നിലും ലെഡിലും പരീക്ഷണങ്ങൾ നടത്തി.
ചില പദാർത്ഥങ്ങൾക്കു താഴ്ന്ന ഊഷ്മാവിൽ പ്രതിരോധം പൂജ്യമാകുകയും അവ വൈദ്യൂതിയെ അനന്തമായി കടത്തിവിടുകയും ചെയ്യുന്നുവെന്ന് അദ്ദേഹം മനസ്സിലാക്കി.
ഇതാണ് സൂപ്പർകണ്ടക്ടിവിറ്റി.
സൂപ്പർകണ്ടക്ടിവിറ്റിയുടെ കണ്ടുപിടിത്തത്തിന് 1913 -ൽ അദ്ദേഹത്തിന് നോബൽ സമ്മാനം ലഭിക്കുകയുണ്ടായി.
പുരസ്കാരങ്ങൾ Matteucci Medal (1910) Rumford Medal (1912) Nobel Prize in Physics (1913) Franklin Medal (1915) പ്രസിദ്ധീകരണങ്ങൾ Kamerlingh Onnes, H., "Nieuwe bewijzen voor de aswenteling der aarde."
Groningen, Netherlands, 1879.
Kamerlingh Onnes, H., "Algemeene theorie der vloeistoffen."
Amsterdam Akad.
Verhandl ; 21, 1881.
Kamerlingh Onnes, H., "On the Cryogenic Laboratory at Leyden and on the Production of Very Low Temperature."
Univ. Leiden ; 14, 1894.
Kamerlingh Onnes, H., "Théorie générale de l'état fluide."
Haarlem Arch.
Neerl.
; 30, 1896.
Kamerlingh Onnes, H., "Further experiments with liquid helium. C. On the change of electric resistance of pure metals at very low temperatures, etc. IV. The resistance of pure mercury at helium temperatures."
Univ. Leiden ; No. 120b, 1911.
Kamerlingh Onnes, H., "Further experiments with liquid helium. D. On the change of electric resistance of pure metals at very low temperatures, etc. V. The disappearance of the resistance of mercury."
Univ. Leiden ; No. 122b, 1911.
Kamerlingh Onnes, H., "Further experiments with liquid helium. G. On the electrical resistance of pure metals, etc. VI. On the sudden change in the rate at which the resistance of mercury disappears."
Univ. Leiden ; No. 124c, 1911.
Kamerlingh Onnes, H., "On the Lowest Temperature Yet Obtained."
Univ. Leiden ; No. 159, 1922.
ഇതും കാണുക Timeline of low-temperature technology Timeline of states of matter and phase transitions Coldest temperature achieved on earth List of Nobel laureates History of superconductivity കൂടുതൽ വായനയ്ക്ക് Van Delft, D. " Freezing Physics: Heike Kamerlingh Onnes and the Quest for Cold " Levelt-Sengers, J. M. H. , " How fluids unmix : discoveries by the School of Van der Waals and Kamerlingh Onnes" .
Amsterdam, Koninklijke Nederlandse Akademie van Wetenschappen, 2002.
ISBN 90-6984-357-9 .
Kamerlingh Onnes, Heike, (Gavroglou, Kōstas. [ed.], and Goudaroulis, Yorgos [ed.]) " Through measurement to knowledge : the selected papers of Heike Kamerlingh Onnes (1853–1926) ".
Dordrecht, Boston, Kluwer Academic Publishers, c1991.
Goudaroulis, Yorgos.
ISBN 0-7923-0825-5 International Institute of Refrigeration (First International Commission), " Rapports et communications issus du Laboratoire Kamerlingh Onnes ".
International Congress of Refrigeration (7th; 1936; La Hauge), Amsterdam, 1936.
അവലംബം പുറത്തേയ്ക്കുള്ള കണ്ണികൾ Wikimedia Commons has media related to Heike Kamerlingh Onnes .
Nobel Prize , Physics 1913 —official site.
About Heike Kamerlingh Onnes , Nobel-winners.com.
J. van den Handel, Kamerlingh Onnes, Heike (1853–1926) , in Biografisch Woordenboek van Nederland.
( In Dutch ).
Leiden University historical web site Correspondence with James Dewar , the main competitor in the race to liquid helium.
Communications from the Kamerlingh Onnes Laboratory (1885–1898).
Ph.D. students of Kamerlingh Onnes (1885-1924).
ഹിരോയുകി മത്സുഷിറ്റ ഇംഗ്ലീഷ് വിലാസം https://ml.wikipedia.org/wiki/Hiro_Matsushita
ഹിരോയുകി മത്സുഷിറ്റ ( Matsushita Hiroyuki , full Kanji :松下弘幸 ) , ചാമ്പ് കാർ , ഫോർമുല അറ്റ്ലാന്റിക് പരമ്പരയിലെ മുൻ ഡ്രൈവറാണ്, ടൊയോട്ട അറ്റ്ലാന്റിക് ചാമ്പ്യൻഷിപ്പ് (പസഫിക്) 1989 ൽ ആദ്യത്തേതും ഒരേയൊരു ജാപ്പനീസ് ഡ്രൈവറുമായി.
ഇന്ത്യാനപോളിസ് 500 (ഇൻഡി 500) ൽ മത്സരിക്കുന്ന ആദ്യത്തെ ജാപ്പനീസ് ഡ്രൈവർ കൂടിയാണ് അദ്ദേഹം.
പാനാസോണിക് സ്ഥാപകനായ കൊനോസുക് മത്സുഷിറ്റ യുടെ ചെറുമകനും, പാനസോണിക് ന്റെ രണ്ടാമത്തെ പ്രസിഡന്റായി 1961 മുതൽ പതിനാറ് വർഷം സേവനമനുഷ്ഠിച്ച മസാഹറു മാത്സുഷിത യുടെ മകനുമാണ്.
അവലംബം ബാഹ്യ ലിങ്കുകൾ DriverDatabase (in English) MOTORSPORT STATS (in English) NASCAR (in English) RacingSportsCars (in English) ഹിരോയുകി മത്സുഷിറ്റ ട്വിറ്ററിൽ ഇന്റർനെറ്റ് മൂവി ഡാറ്റാബേസിൽ നിന്ന് Hiro Matsushita ഹിരോയുകി മത്സുഷിറ്റ ഫേസ്‌ബുക്കിൽ Wikimedia Commons has media related to Hiro Matsushita .
ഹിരോമി കവകാമി ഇംഗ്ലീഷ് വിലാസം https://ml.wikipedia.org/wiki/Hiromi_Kawakami
ഒരു ജാപ്പനീസ് എഴുത്തുകാരിയാണ് ‘’ഹിരോമി കവകാമി’’ (ജനനം: 1958).
അക്കുതഗാവ സമ്മാനം, തനിസാക്കി സമ്മാനം, യോമിയൂരി സമ്മാനം, സാഹിത്യത്തിനുള്ള ഇസുമി ക്യാക്ക സമ്മാനം എന്നിവ ഉൾപ്പെടെ നിരവധി ജാപ്പനീസ് സാഹിത്യ അവാർഡുകൾ അവർ നേടിയിട്ടുണ്ട്.
ഹിരോമിയുടെ കൃതികൾ 15-ലധികം ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
ആദ്യകാലജീവിതവും വിദ്യാഭ്യാസവും
1958 ൽ ടോക്കിയോയിൽ ജനിച്ച കവകാമി വളർന്നത് സുഗിനാമി നഗരത്തിലെ തകൈഡോ പരിസരത്താണ്.
1980 ൽ ഒച്ചനോമിസു വിമൻസ് കോളേജിൽ നിന്ന് ജീവശാസ്ത്രത്തിൽ ബിരുദം നേടി.
സാഹിത്യരംഗത്ത്
കോളേജിൽ നിന്ന് ബിരുദം നേടിയ ശേഷം കവകാമി ജാപ്പനീസ് സയൻസ് ഫിക്ഷൻ മാസികയായ NW-SF- നായി എഴുതാനും എഡിറ്റുചെയ്യാനും തുടങ്ങി.
അവruടെ ആദ്യ ചെറുകഥയായ "ഷോ-ഷിമോക്കു" ("ഡിപ്റ്റെറ") 1980 ൽ NW-SF ൽ പ്രത്യക്ഷപ്പെട്ടു.
ഒരു മിഡിൽ സ്കൂളിലും ഹൈസ്കൂളിലും കുറച്ചുനാൾ സയൻസ് പഠിപ്പിച്ചു.
എന്നാൽ ഭർത്താവിന് പുതിയ ജോലിസ്ഥലത്തേക്ക് മാറേണ്ടിവന്നപ്പോൾ ജോലി ഉപേക്ഷിച്ച് ഒരു വീട്ടമ്മയായി കഴിഞ്ഞു.
1994-ൽ, 36-ാം വയസ്സിൽ കവകാമി സാഹിത്യ ഫിക്ഷൻ എഴുത്തിൽ പ്രവേശിച്ചു.
കമിസാമ (ദൈവം) എന്ന ചെറുകഥാ സമാഹാരത്തിലൂടെയണ്യിരുന്നു അവർ അരങ്ങേറ്റം കുറിച്ചത്.
1996-ൽ രചിച്ച ഹെബി വോ ഫ്യൂമി (ഒരു പാമ്പിനെ ചവിട്ടി) എന്ന കൃതി ജപ്പാനിലെ ഏറ്റവും അഭിമാനകരമായ സാഹിത്യ അവാർഡുകളിലൊന്നായ അകുതഗാവ സമ്മാനം നേടി.
പിന്നീട് ഇത് റെക്കോർഡ് ഓഫ് എ നൈറ്റ് ടൂ ബ്രീഫ് എന്ന പേരിൽ ഇംഗ്ലീഷിലേക്ക് വിവർത്തനം ചെയ്യപ്പെട്ടു.
മുപ്പതുകളിൽ എത്തിയ ചെറുപ്പക്കാരിയായ ഒരു സ്ത്രീയും പണ്ട് അവരുടെ അധ്യാപകനായിരുന്ന, എഴുപതിനുമേൽ പ്രായമുള്ള ഒരു പുരുഷനും തമ്മിലുള്ള സൗഹൃദവും പ്രണയവും വിഷയമാക്കി രചിച്ച പ്രണയകഥയായ സെൻസെ നോ കബാൻ (ടോക്കിയോയിലെ ബ്രീഫ്കേസ് അല്ലെങ്കിൽ വിചിത്ര കാലാവസ്ഥ) എന്ന നോവലിന് 2001 ൽ താനിസാക്കി സമ്മാനം ലഭിച്ചു.
ഫുകുഷിമ ഡൈചി ആണവ ദുരന്തത്തിനുശേഷം, കവകാമി തന്റെ ആദ്യ ചെറുകഥയായ "കമിസാമ" ("ഗോഡ്") വീണ്ടും എഴുതുകയുണ്ടായി.
ഈ പുന:സൃഷ്ടിയിൽ അവർ ആ കഥയുടെ യഥാർത്ഥ പ്ലോട്ട് നിലനിർത്തിക്കൊണ്ട് ഫുകുഷിമയുടെ സംഭവങ്ങൾ കൂടി ഉൾപ്പെടുത്തി.
കവകാമിയുടെ 2003-ൽ പ്രസിദ്ധീകരിച്ച നിഷിനോ യുകിഹിക്കോ നോ കോയി തൊ ബോക്കൻ എന്ന നോവലിനെ അടിസ്ഥാനമാക്കി അതേ പേരിലുള്ള ചലച്ചിത്രം 2014 ൽ ജപ്പാനിൽ രാജ്യവ്യാപകമായി പുറത്തിറങ്ങി.
യുട്ടക ടാക്കെനൗച്ചി, മച്ചിക്കോ ഓനോയും എന്നിവർ ഈ ചിത്രത്തിൽ അഭിനയിച്ചു.
അതേ വർഷം തന്നെ ബംഗിഷുഞ്ജു എന്ന കമ്പനി കവകാമിയുടെ സ്യൂസി (水) എന്ന നോവൽ പ്രസിദ്ധീകരിച്ചു.
ഈ നോവൽ 2015 ൽ 66-ാമത് യോമിയൂരി സമ്മാനം നേടി.
സാഹിത്യത്തിന്റെ ചക്രവാളം വിപുലീകരിച്ചതിന് സെലക്ഷൻ കമ്മിറ്റി അംഗം യാക്കോ ഒഗാവ ഈ പുസ്തകത്തെ പ്രശംസിച്ചു.
2016 ൽ കവകാമിയുടെ 14 ചെറുകഥകളുടെ സമാഹാരം ഒകിന തോരി നീ സരവാരനൈ യോ (大 き な 鳥 に さ ら わ れ な い う う), എന്ന പേരിൽ കോഡൻഷ എന്ന കമ്പനി പ്രസിദ്ധീകരിച്ചു.
ഈ സഘാരത്തിന് സാഹിത്യത്തിനുള്ള 44-ാമത്തെ ഇസുമി ക്യോക്ക സമ്മാനം ലഭിച്ചു.
രചനാശൈലി
ദൈനംദിന സാമൂഹിക ഇടപെടലുകളുടെ സൂക്ഷ്മമായ വിശദാംശങ്ങൾ വിവരിക്കുന്നതിലൂടെ കവകാമിയുടെ കൃതികൾ വൈകാരിക അവ്യക്തത പരിശോധിക്കുന്നു.
അവരുടെ പല കഥകളും ഫാന്റസിയുടെയും മാജിക് റിയലിസത്തിന്റെയും ഘടകങ്ങൾ ഉൾക്കൊള്ളുന്നു.
കവകാമിയുടെ രചനളെ ലൂയിസ് കരോൾ , ബനാന യോഷിമോട്ടോ എന്നിവരുടേതുമായി താരതമ്യപ്പെടുത്തിയിട്ടുണ്ട്.
ഗബ്രിയേൽ ഗാർസിയ മാർക്വേസ് , ജെ. ജി. ബല്ലാർഡ് എന്നിവർ തന്നെ സ്വാധീനിച്ചതായി അവർ പ്രസ്താവിച്ചിട്ടുണ്ട്.
"ഗോഡ് ബ്ലെസ് യു" ("കമിസാമ"), "ദി മൂൺ ആൻഡ് ബാറ്ററീസ്" (സെൻസെ നോ കബാനിൽ നിന്ന് എടുത്, "മൊഗെറ വോഗുര", "ബ്ലൂ മൂൺ" എന്നിങ്ങനെ കവകാമിയുടെ പല ചെറുകഥകളും നോവൽ എക്സ്ട്രാക്റ്റുകളും ഉപന്യാസങ്ങളും ഇംഗ്ലീഷിലേക്ക് വിവർത്തനം ചെയ്യപ്പെട്ടിട്ടുണ്ട്.
ഹിരണ്യാക്ഷൻ ഇംഗ്ലീഷ് വിലാസം https://ml.wikipedia.org/wiki/Hiranyaksha
ഹൈന്ദവ പുരാണത്തിലെ ഒരു അസുരരാജാവാണ് ഹിരണ്യാക്ഷൻ .
മഹാവിഷ്ണുവിന്റെ ദ്വാരപാലകരിലൊരാളായ ജയനാണ് കൃതയുഗത്തിൽ ഹിരണ്യാക്ഷനായി ജന്മമെടുത്തത്.
പുരാണകഥ
താപസകുമാരൻ‌മാരായ സനകൻ, സനന്ദകൻ, സനാതനൻ, സനത്കുമാരൻ എന്നിവർ വിഷ്ണുദർ‌ശനത്തിനായി വൈകുണ്ഠത്തിൽ എത്തിച്ചേർന്നു.
എന്നാൽ വൈകുണ്ഠ ദ്വാരപാലകരായ ജയവിജയൻ‌മാർ അവരെ അകത്തേയ്ക്ക് കടത്തിവിട്ടില്ല.
അതിൽ കോപം പൂണ്ട കുമാരൻ‌മാർ ജയവിജയൻ‌മാരെ സാധാരണ മനുഷ്യരായി ഭൂമിയിൽ പിറക്കണമെന്ന് ശപിക്കുന്നു.
ശാപമോക്ഷത്തിനായി വിഷ്ണുവിനെ സമീപിച്ചെങ്കിലും ഫലമുണ്ടായില്ല.
ഏഴുജന്മം വിഷ്ണു ഭക്തരായി ജീവിക്കുകയോ മൂന്നുവട്ടം വിഷ്ണുശത്രുക്കളായി ജനിക്കയോ ചെയ്യാമെന്ന് ശാപം ഇളവ് ചെയ്തു.
പ്രിയ വിഷ്ണുവിനെ അധികകാലം പിരിഞ്ഞിരിക്കാൻ വയ്യായ്കയാൽ മൂന്നു ശത്രുജൻ‌മങ്ങൾ മതി എന്ന തീരുമാനത്തിൽ ജയവിജയന്മാർ എത്തിച്ചേർ‌ന്നു.
കൃതായുഗത്തിൽ ഹിരണ്യാക്ഷനും ഹിരണ്യകശിപുവും, ത്രേതായുഗത്തിൽ രാവണനും കുംഭകർണനും , ദ്വാപര യുഗത്തിൽ ശിശുപാലനും ദന്തവക്രനും ആയി ഇവർ ജന്മമെടുത്തു.
ത്രേതായുഗത്തിൽ രാമനാലും ദ്വാപരയിൽ കൃഷ്ണനാലും ഇവർ വധിക്കപ്പെടുന്നു.
സപ്തർഷികളിലൊരാളായ കാശ്യപനു ദിതിയിൽ ജനിക്കുന്ന അസുരപുത്രൻ‌മാരാണ്‌ ഹിരണ്യകശിപുവും ഹിരണ്യാക്ഷനും.
ഭാര്യാഭർത്താക്കൻ‌മാരായ കാശ്യപനും ദിതിയും ത്രിസന്ധ്യാനേരം ബന്ധപ്പെട്ടതിനാലാണ്‌ പുത്രൻ‌മാർ അസുരൻ‌മാരായത്.
ഹിരണ്യകശിപു പുത്രനായ പ്രഹ്ലാദൻ‌ന്റെ വിഷ്ണുഭക്തിയിൽ കോപാകുലനായി അവനെ കൊല്ലാനൊരുങ്ങുമ്പോൾ നരസിംഹമായെത്തിയ വിഷ്ണുവിന്റെ കയ്യാൽ കൊല്ലപ്പെടുന്നു.
ഹിരണ്യാക്ഷൻ ഭൂമിയെ ആകാശാഴിയിൽ മുക്കുമ്പോൾ വരാഹാവതാരമായെത്തിയ വിഷ്ണു ആയിരം വർഷം നീണ്ട പോരാട്ടത്തിനൊടുവിൽ അയാളെ വധിക്കുന്നു.
ഹിരി മോട്ടു ഭാഷ
ഹിരി മോട്ടു ഭാഷ Hiri Motu, also known as Police Motu, Pidgin Motu, or just Hiri പാപ്പുവ ന്യൂഗിനിയയിലെ ഒരു ഔദ്യോഗിക ഭാഷയാണ്.
ഇത് ആസ്ട്രൊനേഷ്യൻ ഭാഷാകുടുംബത്തിൽ പെടുന്നു.
ഹിരാ ദേവി വൈബ ഇംഗ്ലീഷ് വിലാസം https://ml.wikipedia.org/wiki/Hira_Devi_Waiba
നേപ്പാളി ഭാഷയിലെ ഒരു ഇന്ത്യൻ നാടോടി ഗായികയായിരുന്നു ഹിരാദേവി വൈബ (9 സെപ്റ്റംബർ 1940 - 19 ജനുവരി 2011) നേപ്പാളി നാടോടി ഗാനങ്ങളുടെ തുടക്കക്കാരിയായി അവർ അറിയപ്പെടുന്നു.
അവരുടെ "ചു ടാ ഹോയിന അസ്തുര" എന്ന ഗാനം റെക്കോർഡുചെയ്‌ത ആദ്യത്തെ തമാങ് സെലോ (നേപ്പാളി നാടോടി സംഗീതത്തിന്റെ ഒരു തരം) ആണെന്ന് പറയപ്പെടുന്നു.
എച്ച്‌എം‌വിക്കൊപ്പം (1974 ലും 1978 ലും) കട്ട് ആൽബങ്ങൾ ചെയ്ത നേപ്പാളി നാടോടി ഗായികയാണ് ഹിരാദേവി വൈബ.
ഓൾ ഇന്ത്യ റേഡിയോയിലെ ഏക ഗ്രേഡ് എ നേപ്പാളി നാടോടി ഗായികയായിരുന്നു അവർ.
നേപ്പാളിലെ ഒരു പ്രമുഖ മ്യൂസിക് ഹൗസായ മ്യൂസിക് നേപ്പാൾ ആൽബം റെക്കോർഡുചെയ്ത് പുറത്തിറക്കിയ ആദ്യത്തെ സംഗീത കലാകാരിയായിരുന്നു അവർ.
ജീവിതവും സംഗീതവും
കുർസിയോങ്ങിനടുത്തുള്ള അംബൂട്ടിയ ടീ എസ്റ്റേറ്റിൽ നിന്നുള്ള സംഗീതജ്ഞരുടെ കുടുംബത്തിൽ നിന്നാണ് ഹിരാദേവി വൈബ വരുന്നത്.
നേപ്പാളിയിലെ നാടോടി ഗായകരുടെയും സംഗീതജ്ഞരുടെയും ഒരു നീണ്ട തലമുറയുടെ നിരയിലായിരുന്നു ഇത്.
സിംഗ് മൻ സിംഗ് വൈബ (അച്ഛൻ), ഷെറിംഗ് ഡോൾമ (അമ്മ) എന്നിവർ മാതാപിതാക്കളായിരുന്നു.
40 വർഷത്തോളം നീണ്ടുനിന്ന സംഗീത ജീവിതത്തിൽ 300 ഓളം നാടോടി ഗാനങ്ങൾ അവർ ആലപിച്ചിട്ടുണ്ട്.1966 ൽ കുർസിയോങ്ങിൽ നേപ്പാൾ റേഡിയോയ്ക്കായി മൂന്ന് ഗാനങ്ങൾ റെക്കോർഡുചെയ്‌തപ്പോഴാണ് അവരുടെ ആലാപന ജീവിതം ആരംഭിച്ചത്.
1963 മുതൽ 1965 വരെ കുർസിയോങ്ങിലെ ഓൾ ഇന്ത്യ റേഡിയോ സ്റ്റേഷനിൽ അനൗൺസറായി ജോലി ചെയ്തു.
ഫരിയ ലയൈഡിയേച്ചൻ, ഒറ ദൗഡി ജാൻ‌ഡ, രാം‌രി തഹ് റാം‌റി എന്നിവ വൈബയുടെ ജനപ്രിയ ഗാനങ്ങളാണ്.
പിതാവിന് ആദരാഞ്ജലി അർപ്പിച്ച് 2008 ൽ സിലിഗുരിക്ക് സമീപമുള്ള കടംതാലയിലുള്ള വീട്ടിൽ എസ് എം വൈബ ഇന്റർനാഷണൽ മ്യൂസിക് ആൻഡ് ഡാൻസ് അക്കാദമി ആരംഭിച്ചു.
2011 ജനുവരി 19 ന് 71 വയസ്സുള്ളപ്പോൾ വീട്ടിൽ തീപിടുത്തത്തിൽ പൊള്ളലേറ്റ ഹിര വൈബ അന്തരിച്ചു.
നവനീത് ആദിത്യ വൈബ , സത്യ ആദിത്യ വൈബ എന്നീ രണ്ട് മക്കളുണ്ട്.
ഇരുവരും സംഗീതജ്ഞരാണ്.
മകൾക്കും മകനും ആദരാഞ്ജലികൾ
ഇതിഹാസ താരം ഹീരാ ദേവി വൈബയോടുള്ള ആദരസൂചകമായി, അവളുടെ മക്കളായ സത്യ വൈബയും നവനീത് ആദിത്യ വൈബയും 2016-2017 ൽ അവളുടെ ചില ഹിറ്റ് സിംഗിൾസ് വീണ്ടും റെക്കോർഡ് ചെയ്യുകയും പുറത്തിറക്കുകയും ചെയ്തു.
നവനീത് പാടുകയും സത്യ നിർമ്മിക്കുകയും കൈകാര്യം ചെയ്യുകയും ചെയ്തു, 'അമ ലൈ ശ്രദ്ധാഞ്ജലി - അമ്മയ്ക്ക് ആദരാഞ്ജലികൾ' എന്ന പ്രോജക്റ്റ്, അങ്ങനെ കുടുംബ പാരമ്പര്യം കൂടുതൽ മുന്നോട്ട് കൊണ്ടുപോയി.
അവലംബം പുറംകണ്ണികൾ Hira Devi Waiba's songs and life in pictures യൂട്യൂബിൽ Hira Devi Waiba's songs 'Navneet Aditya Waiba | Aye Syangbo' 'Navneet Aditya Waiba | Phariya Lyaaidiyechan' 'Navneet Aditya Waiba | Chuiya Ma Hah | Dhan Naach Geet' 'Navneet Aditya Waiba | DHANKUTA - For our Lahure Brothers' 'Navneet Aditya Waiba | Jhilke Naachayko - Damphu Geet '
ഹിരുഡിൻ ഇംഗ്ലീഷ് വിലാസം https://ml.wikipedia.org/wiki/Hirudin Structure of hirudin in complex with thrombin .
രക്തംകുടിക്കുന്ന നീരട്ടകളുടെ ഉമിനീർ ഗ്രന്ഥികളിൽ കാണപ്പെടുന്ന ഒരു പ്രകൃതിദത്ത പെപ്റ്റൈഡ് ആണ് ഹിരുഡിൻ.
ഇതിന് ആന്റികൊയാഗുലന്റ് സവിശേഷതയുണ്ട്.
ഫ്ളീബോട്ടമിക്ക് ശേഷം രക്തം ഒഴുകുന്നതിനാൽ ഹിരുഡിൻ, അട്ടയുടെ ഹെമറ്റോഫാജി ശീലത്തിന് സഹായകരമാണ്.
ബർമിംഗ്ഹാമിലെയും എഡിൻ‌ബർഗിലെയും ഗവേഷണകാലത്ത്, ജോൺ ബെറി ഹെയ്‌ക്രാഫ്റ്റ് , രക്തം കട്ടപിടിക്കുന്നതിനെക്കുറിച്ചുള്ള ഗവേഷണങ്ങളിൽ സജീവമായി ഏർപ്പെടുകയും  പ്രബന്ധങ്ങൾ പ്രസിദ്ധീകരിക്കുകയും ചെയ്തു.
നീരട്ടകൾ ശക്തമായ ഒരു ആൻറികൊയാഗുലന്റ് സ്രവിക്കുന്നതായി 1984 ൽ, അദ്ദേഹം കണ്ടെത്തി.
അത്  1950 വരെ വേർതിരിച്ചെടുക്കാൻ സാധിച്ചില്ലെങ്കിലും അതിന് ഹിരുഡിൻ എന്ന് പേരിട്ടു.
1976 വരെ അതിന്റെ ഘടന പൂർണ്ണമായും നിർണ്ണയിക്കപ്പെട്ടിട്ടില്ല.
65 അമിനോ ആസിഡുകൾ ചേർന്നതാണ് മുഴുനീള ഹിരുഡിൻ.
ഈ അമിനോ ആസിഡുകൾ മൂന്ന് ഡൈസൾഫൈഡ് ബോണ്ടുകളും ഒരു സി-ടെർമിനൽ ഡൊമെയ്‌നും അടങ്ങിയ കോംപാക്റ്റ് എൻ-ടെർമിനൽ ഡൊമെയ്‌നായി ക്രമീകരിച്ചിരിക്കുന്നു.
ഇത് പ്രോട്ടീൻ ലായനിയിൽ  പൂർണ്ണമായും ക്രമരഹിതമാകും.
ജൈവിക പ്രവർത്തനം
രക്തം കട്ടപിടിക്കലിന്റെ അവസാന ഘട്ടത്തിലെ ഒരു പ്രധാന സംഭവം, സെറീൻ പ്രോട്ടിയേസ് എൻസൈം ത്രോംബിൻ, ഫൈബ്രിനോജനെ ഫൈബ്രിനിലേക്ക് പരിവർത്തനം ചെയ്യുന്നു എന്നതാണ്.
പ്രോത്രോംബിനിൽ നിന്നാണ് ത്രോംബിൻ ഉണ്ടാവുന്നത്.
സാധാരണ രക്തചംക്രമണത്തിലെ ത്രോംബിന്റെ പ്രധാന തടസ്സം ആന്റിത്രോംബിൻ ആണ് .
ആന്റിത്രോംബിന് സമാനമായി, ത്രോംബിന്റെ പ്രോകൊയാഗുലന്റ് പ്രവർത്തനത്തെ തടയാനുള്ള കഴിവിനെ അടിസ്ഥാനമാക്കിയാണ് ഹിരുഡിന്റെ ആൻറികൊയാഗുലന്റ് പ്രവർത്തനം.
ത്രോംബിന്റെ ഏറ്റവും ശക്തമായ പ്രകൃതിദത്ത ഘടകമാണ് ഹിരുഡിൻ.
ആന്റിത്രോംബിനിൽ നിന്ന് വ്യത്യസ്തമായി, സജീവമാക്കിയ ത്രോംബിനുമായി മാത്രം ഹിരുഡിൻ ബന്ധിപ്പെടുകയും ഫൈബ്രിനോജനിൽ ഒരു പ്രത്യേക പ്രവർത്തനമുണ്ടാക്കി തടയുകയും ചെയ്യുന്നു.
കൂടാതെ ചർമ്മത്തിലെ ഹെമറ്റോമകളുടെയും ഉപരിപ്ലവമായ വെരിക്കോസ് സിര ചികിത്സയിലും രക്തരോഗചികിത്സയിലും പ്രാധാന്യമുണ്ട്.
ചില വശങ്ങളിൽ, മറ്റ് സീറം പ്രോട്ടീനുകളുടെ ജൈവിക പ്രവർത്തനത്തെ തടസ്സപ്പെടുത്താത്തതിനാൽ സങ്കീർണ്ണമായ ത്രോംബിനിലും പ്രവർത്തിക്കാൻ കഴിയുന്നതിനാൽ ഹെപ്പാരിൻ പോലുള്ള ആൻറികൊയാഗുലന്റുകൾ, ത്രോംബോളിറ്റിക്സ് എന്നിവയേക്കാൾ കൂടുതൽ ഗുണങ്ങൾ ഹിരുഡിന് ഉണ്ട്.
പ്രകൃതിദത്ത ഹിരുഡിൻ വലിയ അളവിൽ ഉൽപ്പാദിപ്പിക്കുവാൻ ബുദ്ധിമുട്ടാണ്.
അതിനാൽ ഇത് ഉല്പാദിപ്പിക്കുകയും സംസ്കരിക്കുകയും ചെയ്യുന്നതിന് ജൈവസാങ്കേതികവിദ്യ വികസിപ്പിച്ചെടുത്തിട്ടുണ്ട്.
ലെപിരുഡിൻ (റിഫ്ലുഡാൻ), ഹാൻസെനുലയിൽ നിന്നും ഉരുത്തിരിഞ്ഞ ഹിരുഡിൻ തുടങ്ങിയ നിരവധി ആൻറികൊയാഗുലന്റ് ഫാർമസ്യൂട്ടിക്കൽ ഉൽപ്പന്നങ്ങളുടെ വികസനത്തിനും വിപണനത്തിനും ഇതിലൂടെ സാധിക്കുന്നുണ്ട്.
മറ്റ് നിരവധി  ത്രോംബിൻ ഇൻഹിബിറ്ററുകൾ രാസപരമായി ഹിരുഡിനിൽ നിന്ന് ഉരുത്തിരിഞ്ഞതാണ്.
ഇതും കാണുക ഹിരുഡോതെറാപ്പി പരാമർശങ്ങൾ ബാഹ്യ ലിങ്കുകൾ
ഹിരാക്കുഡ് അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Hirakud_Dam ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യയിലെ ഏറ്റവും വലിയ അണക്കട്ടാണ്‌ ഹിരാക്കുഡ് അണക്കെട്ട് (ഇംഗ്ലീഷ്: Hirakud Dam) ലോകത്തിലെ ഏറ്റവും വലിയ ഭൗമ അണക്കെട്ടും ഹിരാക്കുഡ് പദ്ധതിയുടെ ഭാഗമാണ്‌.
ഒറീസയിലെ സാംബല്പൂർ ജില്ലയിൽ മഹാനദിക്കു കുറുകേയാണ്‌ ഈ അണ നിർമ്മിച്ചിരിക്കുന്നത്.
4.8 കിലോമീറ്ററാണ് ഇതിന്റെ നീളം.
1946-ൽ  നിർമ്മാണം ആരംഭിച്ച ഈ അണക്കെട്ട്, 1957-ൽ ജവഹർലാൽ നെഹ്രുവാണ്‌ ഉദ്‌ഘാടനം  ചെയ്തത് .
പ്രധാന അണക്കെട്ടിനു പുറമേയുള്ള 21 കിലോമീറ്റർ നീളമുള്ള ചിറയാണ്‌ ലോകത്തിലെ ഏറ്റവും വലുത് എന്ന് പറയപ്പെടുന്നത്.
രണ്ടു അണയും ചേര്ത്താൽ ലോകത്തിലെ ഏറ്റവും വലിപ്പമുള്ള അണക്കെട്ടും കൂടിയാകുന്നു ഇത് (26 കി.മീ) അവലംബം പുറമേക്കുള്ള കണ്ണികൾ ഡോക്യുമെൻ്ററി
അണക്കെട്ടുകളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
Otto Stapf
ഓസ്ട്രിയയിൽ ജനിച്ച ഒരു സസ്യശാസ്ത്രജ്ഞനും ജീവവർഗ്ഗീകരണശാസ്ത്രജ്ഞനുമായിരുന്നു Otto Stapf FRS (ജനനം -23 ഏപ്രിൽ 1857 Bad Ischlന് അടുത്തുള്ള Perneck – മരണം -3 ആഗസ്ത് 1933 Innsbruck ) അദ്ദേഹത്തിന്റെ പിതാവായ Joseph Stapf Hallstattലെ ഉപ്പുഖനികളിലാണ് ജോലിചെയ്തിരുന്നത്.
തന്റെ പിതാവ് കണ്ടെത്തിയ വെങ്കലയുഗത്തിലെയും ഇരുമ്പു‌യുഗത്തിലെയും ഉപ്പുഖനികളിലെ പുരാതന സസ്യാവശിഷ്ടങ്ങൾ Otto Stapf കണ്ടെത്തുകയും അവയെപ്പറ്റി പഠനങ്ങൾ നടത്തുകയും ചെയ്തു .
പിന്നീട് 1890 -ൽ അദ്ദേഹം ക്യൂവിലെ റോയൽ സസ്യോദ്യാനത്തിലേക്ക് മാറുകയും 1909-1920 കാലത്ത് അവിടത്തെ ഹെർബേറിയം സൂക്ഷിപ്പുകാരനാവുകയും ബ്രിട്ടീഷ് പൗരത്വം സ്വീകരിക്കുകയും ചെയ്തു.
1927 -ൽ അദ്ദേഹത്തിന് Linnean Medal ലഭിച്ചു.
1908 മെയ് മാസത്തിൽ റോയൽ സൊസൈറ്റി ഫെലോ ആയി അദ്ദേഹം തെരഞ്ഞെടുക്കപ്പെട്ടു.
Stapf എന്നാണ് സസ്യശാസ്ത്രസംബന്ധിയായ കാര്യങ്ങളിൽ ഇദ്ദേഹത്തെ പരാമർശിക്കുമ്പോൾ ഉപയോഗിക്കുന്ന ചുരുക്കെഴുത്ത്.
സംഭാവനകൾ
Stapf wrote on the Graminae in William Turner Thiselton Dyer 's  edition of the Flora capensis (1898–1900).
അന്യോന്യം (അലങ്കാരം)
രണ്ട് വസ്തുക്കളേയോ വസ്തുതകളേയോ പരസ്പരം ബന്ധപ്പെടുത്തി അവ തമ്മിലുള്ള ചേർച്ചയെ സംബന്ധിച്ചുള്ള പരാമർശമാണ്‌ അന്യോന്യം എന്ന അലങ്കാരം .
ലക്ഷണം പരസ്പരാരോപം താ-
നന്യോനാഖ്യാലംകൃതി
ഉദാ:- നിശയാൽ ശശി ശോഭിക്കും
ശശിയാൽ നിശയും തഥാ..
(ഭാഷാ ഭൂഷണം) കാവ്യാലങ്കാരങ്ങൾ
• അതിശയോക്തി • അധികം • അനന്വയം • അനുമാനം • അന്യോന്യം • അപഹ്നുതി • അപ്രസ്തുത പ്രശംസ • അസംഗതി • അർത്ഥാന്തരന്യാസം • അർത്താപത്തി • ആക്ഷേപം • ഉദാത്തം • ഉപമ • ഉപമേയോപമ • ഉത്തരം • ഉല്ലേഖം • ഉൽപ്രേക്ഷ • ഏകാവലി • കാരണമാല • കാവ്യലിംഗം • തദ്ഗുണം • ദീപകം • ദൃഷ്ടാന്തം • നിദർശന • പരികരം • പരിസംഖ്യ • പര്യായോക്തം • പ്രതീപം • പ്രത്യനീയം • ഭാവികം • ഭ്രാന്തിമാൻ • മീലിതം • മുദ്രാലങ്കാരം • രൂപകം • രൂപകാതിശയോക്തി • വക്രോക്തി • വിഭാവന • വിരോധാഭാസം • വിശേഷോക്തി • വിഷമം • വ്യാജസ്തുതി • വ്യാജോക്തി • വ്യാഘാതം • വ്യതിരേകം • ശ്ലേഷം • സമാധി • സമം • സാരം • സൂക്ഷ്മം • സംഭാവന • സ്വഭാവോക്തി • സമാസോക്തി • സ്മൃതിമാൻ • സസന്ദേഹം • യമകം തിരുത്തുക അവലംബം ↑
അന്യൂറിസം ഇംഗ്ലീഷ് വിലാസം https://ml.wikipedia.org/wiki/Aneurysm
ദുർബലമായ രക്തക്കുഴലുകളിൽ കാണുന്ന അപസാമാന്യ സ്ഥാനികവീക്കമാണ് അന്യൂറിസം .
രക്തക്കുഴലുകളുടെ ഭിത്തിയിലുള്ള ഇലാസ്തികകലയാണ് രക്തക്കുഴലുകളുടെ സങ്കോചവികാസങ്ങൾക്ക് അടിസ്ഥാനം.
ഈ സ്തരത്തിലെ വൈകല്യങ്ങളാണ് അന്യൂറിസത്തിന് കാരണമാകുന്നത്.
രക്തക്കുഴലിന്റെ ഭിത്തിയിലെ സഹജാതമായ ദൌർബല്യങ്ങൾ, ക്ഷതികൾ, വർധിച്ച രക്തസമ്മർദ്ദം , എന്നിവയും അന്യൂറിസം സൃഷ്ടിക്കുവാൻ കാരണമാകാം.
സിഫിലിസ് , രക്തക്കുഴലിന്റെ കേടുകൾ എന്നീ രോഗങ്ങളും ഇതിനു കാരണമാണ്.
വിഭാഗങ്ങൾ
ഘടനയനുസരിച്ച് ഇവ രണ്ടു തരത്തിൽ കാണപ്പെടുന്നുണ്ട്.
വാസ്തവിക അന്യൂറിസം
രക്തഭിത്തി ഭേദിക്കപ്പെടാത്ത അന്യൂറിസം വാസ്തവിക അന്യൂറിസം എന്ന് അറിയപ്പെടുന്നു അവാസ്തവിക അന്യൂറിസം
രക്തഭിത്തിയുടെ ആന്തരികസ്തരം ഭേദിക്കപ്പെടുകയും മറ്റുസ്തരങ്ങൾക്കുള്ളിലേക്ക് രക്തം ഊർന്നിറങ്ങുകയും ചെയ്യുന്നതുകൊണ്ടുണ്ടാകുന്ന അന്യൂറിസമാണ് അവാസ്തവിക അന്യൂറിസം .
ഇതിനുചുറ്റും തന്തുകകലയുടെ ഒരാവരണം ഉണ്ടാകുന്നു.
ആകൃതിയനുസരിച്ച് പലതരം അന്യൂറിസം കാണപ്പെടുന്നു.
ഇവ ശംഖാകൃതിയിലുള്ളതോ , സഞ്ചിരൂപത്തിലുള്ളതോ ആയിരിക്കാം.
ഒരു അന്യൂറിസത്തിന് വിച്ഛേദനം വരുമ്പോൾ രക്തവാഹിയുടെ അന്തർസ്തരം ഭേദിക്കപ്പെടുകയും അവയ്ക്കിടയിലേക്ക് രക്തം കടക്കുകയും ചെയ്യുന്നു.
രോഗബാധയുണ്ടാകുന്ന സ്ഥാനം
അന്യൂറിസം ഉണ്ടാകുന്ന സ്ഥാനം പ്രധാനമാണ്.
ഒരു രക്തക്കുഴലിലോ പല രക്തക്കുഴലുകളിലോ അനേകം ചെറിയ അന്യൂറിസങ്ങൾ ഉണ്ടാകുന്ന അവസ്ഥയാണ് വികരിത അന്യൂറിസങ്ങൾ .
ധമനീ-സിരീക അന്യൂറിസമുണ്ടാകുന്നത് ധമനിയും സിരയും സന്ധിക്കുന്ന ഭാഗത്താണ്.
രോഗലക്ഷണങ്ങൾ അന്യൂറിസത്തിന്റെ സ്ഥാനത്തെയും വലിപ്പത്തെയും ആശ്രയിച്ചിരിക്കും.
പരിധീയ രക്തക്കുഴലുകളിൽ ഇത് മുഴകളായി കാണപ്പെടുന്നു.
സാധാരണയായി വേദന ഉണ്ടാകാറില്ല.
എന്നാൽ ഇവ ചുറ്റുമുള്ള അവയവങ്ങളിൽ സമ്മർദം ചെലുത്തുന്നതിന്റെ ഫലമായി വിവിധതരം ലക്ഷണങ്ങൾ ഉണ്ടാകുന്നു.
മഹാധമനിക്കുണ്ടാകുന്ന അന്യൂറിസം അപകടകാരിയാണ്.
അന്യൂറിസം ഭേദിക്കപ്പെട്ടുണ്ടാകുന്ന രക്തസ്രാവത്താൽ മരണം സംഭവിക്കാം.
എക്സ്-റേ , ചായങ്ങൾ ഉപയോഗിച്ചുള്ള ഛായാപഠനം എന്നിവകൊണ്ട് രോഗനിർണയം നടത്താം.
അന്യൂറിസത്തിന്റെ സ്ഥാനത്തെയും വലിപ്പത്തെയും ആശ്രയിച്ചാണ് ചികിത്സ നിശ്ചയിക്കുന്നത്.
രോഗമുള്ള ഭാഗം ശസ്ത്രക്രിയമൂലം നീക്കം ചെയ്യുകയാണ് സ്ഥായിയായ പ്രതിവിധി.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്യൂറിസം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്യോന്യം (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അന്യോന്യം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
അന്യോന്യം (അലങ്കാരം) കടവല്ലൂർ അന്യോന്യം
അന്യായമു സേയകുരാ ഇംഗ്ലീഷ് വിലാസം https://ml.wikipedia.org/wiki/Anyaayamu_sEyakuraa ത്യാഗരാജസ്വാമികൾ
ത്യാഗരാജസ്വാമികൾ കാപിരാഗത്തിൽ ചിട്ടപ്പെടുത്തിയ ഒരു കൃതിയാണ് അന്യായമു സേയകുരാ .
തെലുഗുഭാഷയിൽ രചിച്ചിരിക്കുന്ന ഈ കൃതി ആദി താളത്തിലാണ് ചിട്ടപ്പെടുത്തിയിരിക്കുന്നത്.
അന്യായമു സേയകുരാ രാമാ!
ന- നന്യുനിഗ ജൂഡകുരാ; നായേഡ, രാമാ !
(അന്യായമു) അനുപല്ലവി
എന്നോ തപ്പുലു ഗലവാരിനി, രാ - ജന്യ!
നീവു ബ്രോചിനാവു ഗനുകനു (അന്യായമു) ചരണം
ജഡഭരതുഡു ജിങ്ക ശിശുവു നേത്തി ബഡലിക ദീർചഗ ലേദാ?
കഡലിനി മുനിഗിന ഗിരിനൊക കൂർമ്മമു ഗാപാഡക ലേദാ?
പുത്രുഡു ബ്രോവക ലേദാ?
നഡിമി പ്രായമുന ത്യാഗരാജനുത !
നാപൂർവജു ബാധ ദീർപ ലേനനി (അന്യായമു) അവലംബം പുറത്തേക്കുള്ള കണ്ണികൾ നെടുനൂരി കൃഷ്ണമൂർത്തിയുടെ ആലാപനം
അന്യൂപ്ലോയ്ഡി ഇംഗ്ലീഷ് വിലാസം https://ml.wikipedia.org/wiki/Aneuploidy
ഒരു ജീവിയിൽ ഏതെങ്കിലുമൊരു പ്രത്യേക ക്രോമസോം ഇല്ലാതിരിക്കുകയോ അധികമായി ഉണ്ടായിരിക്കുകയോ ചെയ്യുന്ന അവസ്ഥയെ അന്യൂപ്ലോയിഡി എന്നു പറയുന്നു.
ഡറ്റ്യൂറ (Datura) എന്ന സസ്യത്തിലാണ് ഈ സ്വഭാവവിശേഷം ആദ്യമായി കണ്ടുപിടിക്കപ്പെട്ടത്.
ഇതിൽ സാധാരണ 12 ജോടി ക്രോമസോമുകളാണുള്ളത്.
എ.എഫ്. ബ്ലേക്സ്ളീയും അദ്ദേഹത്തിന്റെ സഹപ്രവർത്തകരും ഡറ്റ്യൂറയിൽ നടത്തിയ പരീക്ഷണങ്ങളിലൂടെ പല തരത്തിലുള്ള അന്യൂപ്ലോയിഡുകളെ കണ്ടെത്തി.
ഹാപ്ലോയിഡുകൾ (ക്രോമസോം-12), ട്രിപ്ലോയിഡുകൾ (ക്രോമസോം-36), ടെട്രപ്ലോയിഡുകൾ (ക്രോമസോം-48) എന്നിവയൊക്കെ അന്യൂപ്ലോയിഡുകളാണ്.
24 ക്രോമസോമിനുപകരം 25 ക്രോമസോമുള്ള(trisomic)തായിക്കണ്ട ചെടിക്കാണ് ഏറ്റവും രസകരമായ സ്വഭാവവിശേഷതകൾ ഉണ്ടായിരുന്നത്.
ഈ പ്രത്യേക അന്യൂപ്ലോയിഡ് ബാഹ്യരൂപത്തിൽത്തന്നെ മറ്റു ചെടികളിൽനിന്ന് വ്യത്യസ്തമായിരുന്നു.
ക്രോമസോമുകളുടെ എണ്ണം കൂടുകയോ കുറയുകയോ ചെയ്യുന്നതുകൊണ്ട് ജീൻ സന്തുലനത്തിലുണ്ടാകുന്ന വ്യത്യാസമാണ് ഈ മാറ്റങ്ങൾക്കു കാരണം.
ക്രമാർധഭംഗത്തിൽ വരുന്ന ക്രമക്കേടുകൾമൂലമാണ് അന്യൂപ്ലോയിഡുകൾ ഉണ്ടാകുന്നത്.
സസ്യങ്ങളിലാണ് അന്യൂപ്ലോയിഡി സാധാരണയായി കണ്ടുവരുന്നത്.
എന്നാൽ ജന്തുലോകത്തിലും ഇതിനു ധാരാളം ഉദാഹരണങ്ങളുണ്ട്.
ഡ്രോസോഫിലയിൽ (Drosophila melanogaster) ബ്രിഡ്ജസ് എന്ന ശാസ്ത്രകാരൻ നടത്തിയ പരീക്ഷണങ്ങൾ അവയ്ക്കിടയിലും മോണോസോമികങ്ങളും (ഒരു ജോടി ക്രോമസോമിന്റെ സ്ഥാനത്ത് ഒന്നുമാത്രം കാണുന്നത്), നള്ളിസോമികങ്ങളും (ഒരു ജോടി ക്രോമസോം പൂർണമായി നഷ്ടപ്പെട്ടവ), ട്രൈസോമികങ്ങളും (ഒരു ജോടിക്കുപകരം മൂന്നെണ്ണമുള്ളവ) ടെട്രസോമികങ്ങളും ഉള്ളതായി തെളിയിച്ചു.
ലിംഗക്രോമസോമുകളുടെ മാത്രമല്ല, ഓട്ടോ സോമുകളുടെയും (autosomes) എണ്ണം കൂടുകയോ കുറയുകയോ ചെയ്യാമെന്നും ഇദ്ദേഹത്തിന്റെ പരീക്ഷണങ്ങൾ വ്യക്തമാക്കി.
1959-ൽ മംഗോളിസം എന്ന രോഗം ബാധിച്ച മനുഷ്യരിൽ 46-നുപകരം 47 ക്രോമസോമുകൾ ഉണ്ടെന്നും അധികമുള്ള ഒന്ന് ക്രോമസോം-21 -നെപ്പോലെതന്നെയാണിരിക്കുന്നതെന്നും തിരിച്ചറിഞ്ഞു.
ഡൌൺസ് സിൻഡ്രോം, ട്രൈസോമിക്-21 എന്നുംകൂടി പേരുകളുള്ള ഈ രോഗം 1,000-ന് ഒന്നോ രണ്ടോ ആളുകൾക്കുണ്ടെന്നാണ് കണക്കാക്കിയിരിക്കുന്നത്.
ഈ രോഗം ബാധിച്ച കുട്ടികളുടെ മുഖാവയവങ്ങൾക്ക് മംഗോളിയക്കാരുടെ പ്രത്യേക ഭാവങ്ങൾ ഉള്ളതിനാലാണ് ഈ പേര് കിട്ടിയത്.
ഇവരുടെ മാനസിക വളർച്ച സാധാരണയിൽനിന്നും വളരെ മന്ദഗതിയിലായിരിക്കും.
ശാരീരിക വളർച്ചയിലും ഇവർ പിന്നോക്കം നിൽക്കുന്നു.
സാധാരണനിലയിൽ ആരോഗ്യമുള്ള മാതാപിതാക്കൾക്കാണ് ഇത്തരം മംഗോൾ കുട്ടികളുണ്ടാകുക.
എന്നാൽ മാതാവിന്റെ പ്രായവുമായി ഇതിന് ബന്ധമുണ്ടെന്നു കാണാം.
ചെറുപ്പക്കാരായ മാതാപിതാക്കൾക്ക് വളരെ അപൂർവമായി മാത്രമേ ഇത്തരം കുട്ടികളുണ്ടാകുന്നുള്ളൂ.
മാതാവിന്റെ പ്രായം കൂടുന്തോറും ഇമ്മാതിരി കുട്ടികളുടെ എണ്ണവും വർധിക്കാവുന്നതാണ്.
മനുഷ്യന്റെ ലൈംഗികസവിശേഷതകളുടെ വികാസത്തിൽ ദൃശ്യമാകുന്ന അസാധാരണതത്വത്തിന്റെ കാരണം ഒരു ക്രോമസോം - ഉത്പരിവർത്തനത്താൽ ഉളവാകുന്ന അന്യൂപ്ലോയിഡിയാണെന്ന് ഇപ്പോൾ അറിവായിട്ടുണ്ട്.
ചെറുതും പ്രവർത്തനരഹിതവുമായ അണ്ഡാശയങ്ങളും, അല്പവികസിതമായ സ്ത്രീ ജനനേന്ദ്രിയങ്ങളും, സ്തനഗ്രന്ഥികളും ടർണർ സിൻഡ്രോം എന്നറിയപ്പെടുന്ന ഈ രോഗത്തിന്റെ പ്രത്യേകതകളാണ്.
ഈ സിൻഡ്രോമുള്ള മിക്കവരിലും 45 ക്രോമസോമുകളേ കാണുന്നുള്ളൂ; ലിംഗക്രോമസോമുകളിൽ 'X' മാത്രമേയുള്ളു, 'Y' നഷ്ടമായിരിക്കുന്നു.
ലൈംഗികമായും മാനസികമായും അല്പവളർച്ചയെത്തിയിട്ടുള്ള ആൺകുട്ടികളിലാണ് ക്ലൈൻഫെൽറ്റർ സിൻഡ്രോം സാധാരണയായി കാണപ്പെടുക.
ഇവരുടെ വൃഷണങ്ങൾ വളരെ ചെറുതാണ്.
ഇവരിൽ കുറേപ്പേരെങ്കിലും രണ്ട് 'X' ക്രോമസോമും ഒരു 'Y'യും ഉൾപ്പെടെ 47 ക്രോമസോമുള്ളവരായിരിക്കും.
അവലംബം ↑ http://ghr.nlm.nih.gov/handbook/basics/chromosome ↑ ↑ http://b-and-t-world-seeds.com/Datura.htm ↑ http://medical-dictionary.thefreedictionary.com/trisomic ↑ ↑ http://www.genome.gov/glossary/?id=13 ↑ http://www.ncbi.nlm.nih.gov/pmc/articles/PMC1849549/ ↑ http://kidshealth.org/parent/medical/genetic/down_syndrome.html പുറംകണ്ണികൾ http://www.ourstolenfuture.org/newscience/oncompounds/bisphenola/2003/2003-0328aneuploidy.htm http://www.reproductivegenetics.com/aneuploidy.html Archived 2006-09-08 at the Wayback Machine .
http://www.vivo.colostate.edu/hbooks/genetics/medgen/chromo/aneuploidy.html Archived 2010-06-24 at the Wayback Machine .